
ישיר חברה לביטוח בע"מ
מחלקת תביעות חובה




    מ.ל.ב
        

באמצעות דוא"ל



לצרכי מו"מ לפשרה בלבד
ח.נ.,

הנדון: תאונה מיום 15.7.2020

מס' רכב: 60-741-34
                                                 הנפגעת: לינא סעדי, ת.ז. 305661894
הנני מייצג את מרשתי הנפגעת שבנדון והריני מתכבד לפנות אל כב' ולפרט כדלקמן:

1. בתאריך 15.7.20 היה הרכב שבנדון מעורב בתאונה ומרשתי נחבלה בגופה (להלן: "התאונה").
רצ"ב צילום רישיון נהיגה ותמונות הפגיעה ברכב מסומנים "כנספח 1".
2. לאחר התאונה טופלה מרשתי בבית החולים מאיר, בכפר סבא, שם אובחנו חבלות בראשה, בפניה, בצוואר, בכתף ימין וברגל שמאל. לאחר קבלת טיפול רפואי ראשוני שוחררה מרשתי בהמלצה לנטילת משככי כאבים, מנוחה והמשך מעקב רפואי.
רצ"ב סיכום אשפוז ותמונות המטומה בפניה, מסומן "כנספח 2".
3. מרשתי המשיכה במעקב רפואי במסגרת קופת החולים ומחמת הקושי בקבלת תור לרופא אורתופד מומחה פנתה למומחה באופן פרטי אשר איבחן כאבים והגבלה בתנועות עמוד השדרה, נטילת משככי כאבים ומנוחה.
4. מרשתי אשר המשיכה לסבול מכאבים והגבלה בתנועות מאז התאונה ומחמת תוצאותיה פנתה לרופא המשפחה עם חולשה ו"מצב קליני ירוד" והופנתה לבדיקה במסגרת מיון בית החולים מאיר.
5. מרשתי ביצעה טיפולים לחיזוק השרירים ושיפור הטווחים במסגרת פרטית ביתית.
6. בחלוף שנתיים, לראשונה, בניגוד להריונה הקודם, החלה מרשתי לסבול מהחמרה בכאבים ומהגבלה בתנועות עמוד השדרה. היא הופנתה להמשך מעקב רפואי במסגרת מיון נשים והומלץ לה על שמירת הריון.
רצ"ב תעודות רפואיות, מסומנות "כנספח 3".
7. מאז התאונה סובלת מרשתי מכאבים והגבלה בתנועות הגב והקרנת הכאבים לגפה התחתונה, מקושי בכיפוף והרמה, קושי בישיבה, הליכה ועמידה ממושכות, היא נזקקת לקבלת טיפולים רפואיים ותיזקק להם גם בעתיד. 
8. מרשתי עובדת סוציאלית עם התמחות בטיפול בילדים בעלי לקויות, התקשתה לאחר התאונה ותוצאותיה בביצוע עבודתה, נזקקה להפוגות ממושכות במהלכה ונגרמו לה הפסדי שכר.
9. לאחר התאונה ומחמת תוצאותיה, מתקשה מרשתי בביצוע פעולות יומיומיות שונות, נזקקת לעזרת הזולת ותיזקק לה גם בעתיד.
10. מחמת התאונה ותוצאותיה, בשים לב לאופי הפגיעה, מתקשה מרשתי בניידות ובהגעה ממקום למקום, היא נזקקת להוצאות בגין מוניות ונסיעות מיוחדות ותיזקק להוצאות בגין נסיעות גם בעתיד.
11. בנסיבות המתוארות לעיל, ועל מנת לייתר את הצורך בהגשת תביעה ובקשה למינוי מומחים, אהיה מוכן להמליץ בפני מרשתי על סילוק תביעתה תמורת פיצוי גלובלי בסך 80,000 ₪ בתוספת שכ"ט עו"ד.
12. אודה עבור עמדתכם המהירה לסילוק התביעה מחוץ לכותלי בית המשפט.
רצ"ב יפוי כח וטופס וס"ר חתומים ע"י מרשתי.              



                                                                           בכבוד רב ובב"ח,

